চট্টগ্রাম ওমরগণি এমইএস বিশ্ববিদ্যালয় কলেজের ইসলামের ইতিহাস ও সংস্কৃতি বিভাগের চেয়ারম্যান, ধর্মীয়-সাহিত্য বিষয়ক ম্যাগাজিন ‘আত-তাওহীদ’ সম্পাদক হযরত মাওলানা ডক্টর আ.ফ.ম. খালিদ হোসেন বলেছেন, নিজের হাতের হালাল উপার্জন ইবাদত। শ্রমিকের ঘামের ফোটার কারণে আল্লাহ তায়ালা বহু পাপ মোচন করে দেন। বৈধ যে কোন পেশাকে হেয় করা উচিৎ নয়। বিলাসিতা মানুষকে শ্রমবিমুখ করে দেয়। যে জাতি যতবেশী পরিশ্রমী সে জাতি তত উন্নত। ড. আ.ফ.ম. খালিদ হোসেন বলেছেন, সাম্প্রদায়িক সম্প্রীতি, দেশাত্ববোধ, মানবিক চেতনা অক্ষুন্ন রেখে জীবন পরিচালনা করা মহানবী হযরত মুহাম্মদ (সঃ) এর শাশ্বত আদর্শ। তিনি জীবনের সর্বক্ষেত্রে মহানবী (সঃ) এর কালজয়ী আদর্শ বাস্তবায়নের আহবান জানান।